מיאנמר נשיונל איירליינס

מיאנמר נשיונל איירליינס (בבורמזית: ျမန္မာအမ်ိဳးသားေလေၾကာင္းလိုင္း, באנגלית: Myanmar National Airlines) היא חברת הדגל של מיאנמר. החברה נוסדה בשנת 1948 תחת השם איחוד בורמה איירווייז, ובמהלך השנים שמה של החברה השתנתה לבורמה איירווייז ומיאנמה איירווייז. החברה מפעילה טיסות פנימיות וטיסות בינלאומיות במספר יעדים לאסיה מבסיסה נמל התעופה הבינלאומי יאנגון. מיאנמר נשיונל איירווייז נוסדה על ידי ממשלת בורמה לאחר קבלת העצמאות ב-15 בספטמבר 1948, תחילה כאיחוד בורמה איירווייז (Union of Burma Airways). בראשית דרכה, הפעילה החברה טיסות ליעדים פנימיים בלבד, אולם החל משנת 1950, הוסיפה החברה טיסות ליעדים בינלאומיים מוגבלים. בשנת 1993 הפסיקה החברה את טיסותיה הבינלאומיות למשך 23 שנים עד 2016 עם קו טיסה לסינגפור. בדצמבר 1972 שונה שמה של החברה לבורמה איירווייז וב-1 באפריל 1989, למיאנמה איירליינס בעקבות קריאת שמה של המדינה מחדש מבורמה למיאנמר. בשנת 2014 מותגה החברה מחדש למיאנמר נשיונל איירווייז. בשנת 2015 עם מסירתו של מטוס הבואינג 737-800 הראשון, הודיעה החברה על כוונתה להמשיך עם פעילות הטיסות הבינלאומיות אשר פסקה ב-1993. צי המטוסים של החברה נכון לינואר 2019: ב-14 במרץ 1949 מטוס דה הבילנד DH.104 התרסק במפרץ מוטאמה בקו טיסה מנמל התעופה מינגאלאדון לנמל התעופה מואולמיין. 9 נוסעים ו-2 אנשי צוות נהרגו. ב-26 ביוני 1954 מטוס דאגלס DC-3 נחטף על ידי ארגון צבא השחרור הלאומי - קארן (KNDO) (אנ') בעקבות הריגתו של Saw Ba U Gyi ב-1950 - נשיאה הראשון של האיגוד הלאומי של קארן (KNU) (אנ'). שלושה חברי KNDO תכננו לחטוף מטוס כדי שישמש כלי להברחת כלי נשק בלתי חוקיים. מזימתם צלחה והם אילצו את הטייס הבריטי לנחות על חוף נטוש. לאחר ש-700,000 קיאט נמצאו באחד ממטעני המטוס, החרימו החוטפים את הכסף ואישרו לטייס להמריא שוב. ב-2 בספטמבר 1955 התרסק מטוס דאגלס C-47A XY-ACQ בהר פופה בקו טיסה ממייטקילה ללאניוואה. כל 9 הנוסעים נהרגו. ב-8 באוגוסט 1956 התרסק מטוס דאגלס C-47A XY-ACQ בהר פינדאיה. 11 מתוך 22 נוסעים נהרגו. ב-10 ביוני 1963 התרסק מטוס דאגלס C-47A XY-ACQ בהר קאולוקונג, סין. כל 20 הנוסעים נהרגו. ב-23 במאי 1969 התרסק מטוס דאגלס DC-3 בקו טיסה לא סדיר בעודו נוחת בנמל התעופה לאשיו. כל 6 הנוסעים נהרגו. ב-16 באוגוסט 1972 התרסק מטוס דאגלס C-47B זמן קצר לאחר ההמראה מנמל התעופה ת'אנדווה. מתוך 31 הנוסעים, 3 שרדו. ב-24 באוגוסט 1972 נזק נגרם למטוס ויקרס ויסקאונט 761D XY-ADF לאחר קריסתו של כן הנסע לאחר נחיתה. ב-8 בספטמבר 1977 התרסק מטוס דה הבילנד קנדה דאש 6 טווין אוטר בהר לוי הסאם הסאו. כל 25 הנוסעים נהרגו. ב-25 במרץ 1978 מטוס פוקר F27 איבד גובה מיד לאחר המראה מנמל התעופה מינגאלאדון והתרסק בשדה אורז. כל 48 הנוסעים נהרגו. ב-21 ביוני 1987 התרסק מטוס פוקר F27 בהר בגובה של 1,500 מטר 15 דקות לאחר המראה מנמל התעופה ההו. כל 48 הנוסעים נהרגו. ב-11 באוקטובר 1987 התרסק מטוס פוקר F27 (שנית) בהר בגובה של 1,500 מטר. כל 49 הנוסעים נהרגו. זהו אסון התעופה השני החמור ביותר בתולדות התעופה במיאנמר. ב-27 בינואר 1998 התרסק מטוס פוקר F27 בעודו ממריא מיאנגון, מיאנמר. 16 מתוך 45 הנוסעים נהרגו. ב-24 באוגוסט 1998 התרסק מטוס בטיסה 635 של החברה בגבעה בעודו נוחת בנמל התעופה טאצ'ילק. כל 36 הנוסעים נהרגו. ב-6 ביוני 2009 סטה מטוס פוקר F28 בטיסה 409 ממסלול הטיסה. ב-24 במאי 2017 התנגש אחד ממטוסי החברה במשאית על גבי הקרקע. בעקבות התאונה, נפער חור בגודל של 5 ס"מ בגוף המטוס. מדיה וקבצים בנושא מיאנמר נשיונל איירווייז בוויקישיתוף אתר האינטרנט הרשמי של מיאנמר נשיונל איירליינס מיאנמר נשיונל איירליינס, ברשת החברתית פייסבוק מיאנמר נשיונל איירליינס, ברשת החברתית אקס (טוויטר) מיאנמר נשיונל איירליינס, ברשת החברתית אינסטגרם פרטי צי המטוסים של מיאנמר נשיונל איירליינס, באתר airfleets.net (באנגלית)